सात प्रतियोगीमध्ये कक्षा ११ मा अध्ययनरत छात्र सुजन अर्यालले प्रथम स्थान हाँसिल गर्न सफल भए । ‘मेरो कविता कस्तो कस्तो!’ नामक शीर्षकमा लेखिएको उक्त गद्य कवितामा देशमा विद्यमान रहेका विकृति विसङ्गतिका विरुद्ध तीखो व्यङ्ग्यवाण प्रहार गर्दै समाज सुधारका लागि आह्वान गरिएको थियो । सामाजिक बेथितिहरुले पिल्सिएको यो राष्ट्रमा कुनै पनि कविताको जन्म असम्भव एवम् निरर्थक रहेको कुरा आफ्नो कविताको माध्यमबाट ज्यादै सशक्त ढङ्गले प्रस्तुत गरेका थिए ।
